Вебинар

Радионица за стручне сараднике за рад са наствницима

Презентација

Тема:

Сарадња са родитељима у ванредним условима

Аутор:

Невенка Крагуљац

Висока педагошка саветница

Занимање/радно место: школски педагог

Установа у којој сте запослени: ОШ „Филип Филиповић“, Београд

Мејл адреса: nenakraguljac@yahoo.ca

Вебинар/радионица

Аутор: Невенка Крагуљац

Висока педагошка саветница

Занимање/радно место: школски педагог

Установа у којој сте запослени: ОШ „Филип Филиповић“, Београд

Мејл адреса: nenakraguljac@yahoo.ca

Тема вебинара/радионице: Сарадња са родитељима у ванредним условима

Трајање вебинара: 60 минута

Алат (програм) који ће се користити за реализацију вебинара/радионице: ZOOM

Кратак опис:

Фокус ће бити сарадња са родитељима у дигиталном окружењу узроковано увођењем ванредног стања.

У уводном делу водитељ ће се осврнути на принципе сарадње са родитељима. Наиме, мисли се на слеће принципе: равноправност, комплементарност, компетентност, аутентичност и демократичност. Затим водитељ ће говорити о томе шта дефинише област, садржај и облике сарадње са родитељима у школском животу, а посебно у ванредним условима.

Питања којима ће се бавити током вебинара јесу следећа:

* Како комуницирамо са родитељима?
* Које су то важне теме које су у фокусу разговора са родитељима у ванредним условима?
* На које начине реагују родитељи и од чега то може зависити.
* Који су елементи асертивног реаговања?
* Да ли одређујемо време рада са родитељима?
* Како са родитељима који одбијају комуникацију са наставницима (како са „тешким родитељима“)
* На крају водитељ даје закључни осврт о сарадњи са родитељима током ванредног стања.

Након закључног осврта водитељ отвара питање за даље разматрање, а то је следеће: Да ли постоји разлика између рада са родитељима у ванредним условима и у школским условима?

План за реализацију: Позив заинтересованим наставницима, 5.6.2020. године

Број учесника: 15-25

Датум одржавања вебинара: 11.6.2020. године

Материјал који ће бити коришћен: презентација; на екрану ће тећи презентација, а модератор/водитељ виће у углу екрана.

Сценарио радионице

Аутор: Невенка Крагуљац

Висока педагошка саветница

Занимање/радно место: школски педагог

Установа у којој сте запослени: ОШ „Филип Филиповић“, Београд

Мејл адреса: nenakraguljac@yahoo.ca

Тема радионице: Сарадња са родитељима у ванредним условима

Аутор: Невенка Крагуљац

Циљ/циљеви радионице:

Општи циљ: Унапређивање компетенција стручних сарадника за квалитетну комуникацију са родитељима у дигиталном окружењу у ванредним условима.

Специфични циљеви:

* Размена искуства учесника која треба да доведе до упознавања са различитим могућностима и разноврсним темама које могу користити у комуникацији са родитељима.
* Освешћивање код учесника да су реакције родитеља условљене емоциолним стањем, али и нашом (стручни сарадници) јасношћу и прецизношћу у комуникацији.
* Упознавање са елементима асертивног реаговања и примена асертивне комуникације.
* Освешћивање потребе да се у комуникацији са родитељима у ванредним условима уведу принципи и правила као и у школским условима односно условима директне комуникације са родитељима.

Исходи рада:

* Учесници/стручни сарадници познају различите могућности и теме, и користе их у комуникацији са родитељима у ванредним условима.
* Учесници/стручни сарадници имају разумевања за реакције родитеља и практикују да у дигиталном окружењу буду посебно прецизни и јасни у комуникацији.
* Учесници/стручни сарадници познају и примењују елементе арсетивног реаговања.
* Учесници/стручни сарадници користе принципе и правила у комуникацији са родитељима и у ванредним условима.

Приказ комплетног сценарија радионице

Увод: 10минута

Водитељ у уводном делу представља се и говори о веома важном пољу рада наставника и стручних сарадника, а то је - сарадња са родитељима. У сарадњи са родитељима веома је важно да се држимо принципа.

Док водитељ говори, стоји презентација. У уводном делу то је слајд о принципима сарадње са родитељима:

* **Равноправност** – подразумева партнерски однос родитеља и наставника;
* **Комплементарност** – подразумева да се и поред разлике у знањима и искуствима, родитељи и наставници допуњују и да је то двосмеран процес користан за обе стране;
* **Компетентност** – подразумева да обе стране користе ресурсе и знања, уче једни од других;
* **Аутентичност** – значи да свако уноси своје искуство, знања и своју различитост која се мора поштовати;
* **Демократичност** – треба да буде заснована на принципима толеранције, одговорности и уважавања свих других демократских процедура. (*Водич за школе: Ка сигурном и подстицајном окружењу, стр.97*)

Затим водитељ истиче шта је то што дефинише област, садржај и облике сарадње са родитељима, ово прати слајд са следећим садржајем:

* информисање;
* саветовање;
* укључивање у активности;
* консултовање у доношењу одлука.

На крају уводног дела водитељ поставља питање: Да ли све ово важи и за сарадњу са родитељима и у ванредним условима?

Затим учесници воде кратку дискусију.

Након вођене дискусије, водитељ сумира активности уводног дела и говори о специфичним условима у којима се одвија комуникација са родитељима током ванредног стања. Узимајући у обзир промењене животне услове породица ученика (измењен начин обављања пословних задатака родитеља, болест, нервоза и појачана анксиозност узрокована условима ванредног стања, присутност свих укућана током целог дана – поготово породица са великим бројем деце, техничка опремљеност породица) која са собом носе појачане емоције родитеља. Такође, не сме се изгубити из вида то да се комуникација са родитељима не обавља директним путем. Све ово морамо имати на уму када остварујемо сарадњу са родитељима у условима ванредног стања.

Разрада: 40 минута

I активност: 2 минута

Водитељ учесницима поставља питање: Како све комуницирате са родитељима, преко којих апликација, ви и ваше колеге из школе? Ову активност прати *слајд 5*.

Учесници, затим, набрајају.

Након набрајања, водитељ приказује *слајд 6* комуникације путем

* телефоном
* путем СМС-а
* мејлом
* путем месинџера
* преко whatsapp-a
* преко vibera
* преко ZOOM апликације
* преко Google classroma-a, платформи издавачких кућа.

II активност: 8 минута

Водитељ позива учеснике да излистају теме о којима комуницирају са родитељима. (Питање на *слјаду 7)* Учесници набрајају теме, а након тога водитељ истиче неке од теме. Ову активност прати *слајд 8*:

* Мотивација за учење
* Понашање ученика
* Домаћи задаци
* Породични проблеми
* Здравље
* Помоћ при учењу
* Помоћ у организовању слободног времена
* Оцењивање
* Уџбеници
* Коришћење апликација
* Разна обавештења
* Правила понашања
* Дружење са вршњацима
* Време које проводе деца на интернет
* Пубертет и адолесценција

Водитељ затим говори о томе да је неопходно у ванредним околностима дати упутства родитељима: о оцењивању, домаћим задацима, о активностима детета, о коришћењу апликација, о обавештењима МПНТР, о уџбеницима, о правилима понашања на интернету.

То се даје у виду јасних и прецизних информција.

Теме као што су:

* Дружење са вршњацима;
* Мотивација за учење;
* Организовање слободног времена;
* Пубертет и адолесценција;
* Како заштитити дете на интернету;
* Исхрана деце у ванредним условима;
* Физичке активности деце током ванредниг стања.

Поменуте теме захтевају веће припреме и могу их организовати стручни сарадници, други стручњаци и разредне старешине, наставници као и сами родитељи уз коришћење разноврсних снимљених вебинара и материјала са портала стручних сарадника и педагошко психолошке литературе. Могу се користити и радионице из приричника ,,Педагошко образовање родитеља“, аутора Љ.Сапунџић.

Теме које се раде по потреби са родитељима су: понашање деце,породични проблеми, проблеми у учењу. Ове теме захтевају праћење, неутралан однос, добру процену да ли је потребна подршка ПП службе.

На крају ове активности водитељ пита да ли има питања или коментара.

III активност: 10 минутa

Ову активност прати *слајд 9*, са примеро и листом начина реаговања родитеља. Водитељ даје појашњење о начинима реаговања у комуникацији: агресиван, пасиван, пасивно-агресиван и асертиван.

Агресиван начин реаговања карактерише да се особа заузима за себе, тражи своја права али тако да угрози, критикује особу, наређује, прети, надмена је, тражи кривца, а не решење. Иза агресивне особе стоји страх и несигурност.

Пасиван начин реаговања карактерише да умеју да искажу своје потребе али то раде несигурно, са пуно објашњавања, правдања и извињавања. Такве особе избегавају конфликт и не одољевају притисцима.

Пасивно – агресивано реаговање особе карактерише да нису спремни да се ухвате у коштац са реалним ситуацијама али реагују када се све заврши и када се осећају сигурно и на свом терену. Увек се налазе у улози жртве, реагују на неправду али када све прође.

Асертивана особа се заузима за своја права, за себе, исказује своје потребе, али не угрожавајући друге. Наш синоним је самопоуздан.

Елементи асертивног говора су:

* Јасно изражавање о понашањау које јој смета;
* Исказује како се осећа и како то на њу утиче;
* Формулише захтеве и жеље и даје предлоге, шта чинити поводом тога.

Водитељ даје пример/поруку, а затим пита учеснике (добровољце) да прочитају и одговоре на то како тај пример тумачи и реагује агресивни/незадовољни родитељ, затим пасивно – агресивни родитељ и на крају како тумачи и реагује на то асертивни родитељ.

На крају ове активности, водитељ подстиче дискусију о томе колико је у комуникацији важно емоционално стање родитеља, као и јасност и прецизност наставника, а посебно у дигиталном окружењу и ванредним условима.

IV активност: 10 минута

Водитељ истиче да је асеривно реаговање најпожељнији начин комуникације а да га треба неговати/вежбати.

Истиче елементе асертивног реаговања:

* Уважавање другог (препознавање туђе потребе);
* Уважавање својих потреба (једнако исказивање своје потребе);
* Даје се предлог решења.

Ову активност прати *слајд 10*, на коме су поменути елементи и пример. Затим водитељ позива учеснике/добровољце да примене.

После вежбе водитељ истиче да је важно да пре свега ми будемо асертивни када смо у комуникацији са родитељима.

V активност: 10 минута

Водитељ пита учеснике: Имате ли родитеље са којима тешко или никако не комуницирате? Шта када нема комуникације, коме се обраћате?

Током ове активности учесници дискутују, а водитељ дискусију усмерава у правцу предлога како комуницирати пре свега са „тешким родитељима“. Наиме, фокус добре комуникације са родитељима јесте добробит детета, а када имамо родитеље који одбијају сарадњу или се не одазивају на позив, једна од опција је управо та да родитељима скренемо пажњу да су законски у обавези да сарађују са школом и да процедуре важе и у ванредним условима.

Закључна активност: 10минута

Водитељ поставља питање учесницима: Да ли имате одређено време када радите са родитељима? Да ли постављате правила у комуникацији и током ових околности ванредног стања?

Након кратке дискусије, водитељ истиче два слајда (*слајд 11 и слајд 12*) и говори: Родитељима је потребно говорити једноставним језиком, прецизно и јасно. Потребно је уважавати чињеницу да су преплавњени емоцијама или проблемима са којима се сусрећу (везано за здравље, професију и слично). Основни циљ треба да буде развој партнерства, култура уважавања и сарадње родитеља и наставника који обезбеђује подстицајну атмосферу за развој и учење деце (*Водич за сигурно и подстицајно окружење, стр. 102*).

Затим водитељ истиче *слајд 12*, и говори о томе шта је посебно важно у ванредним околностима, а то је:

* Одредити време комуникације
* Одредити правила
* Увек користити формулу + - +

+ указивати на јаке стране

- где су и које тешкоће

+ на који начин стићи до промене, циља, жељеног резултата

Информације треба да буду јасне, прецизне, не користити стручну терминологију. Треба пратити ситуацу, потребе родитеља и деце/ученика и на основу тога предлагати теме за рад и начине рада. Треба имати у виду да добра комуникација између наставника и родитеља доприноси бољем напредовању детета/ученика.

У ванредним околнстима треба помоћи родитељима да се снађу у многим аспектима заједничког живота са децом.

За све то важно је и адекватно се припремити и увек исказивати разумевање и жељу да се трага за решењима. Потребно је да будемо не само стручни већ и веома креативни.

Водитељ пита учеснике да ли имају неки пример добре праксе који желе да поделе са свима.

Уколико нема, водитељ говори пример наставнице која је дала изазов родитељима и деци да раде заједнички физичке активности и да сниме сегменте, да праве заједнички оброк, да нешто прославе и сниме. На крају су направили кратак филм у коме су снимци свих ученика тог одељења и они се поносе тиме. Ставили су уз дозволу родитеља на сајт школе.

На крају водитељ истиче *слајд 13* на коме је питање: Каква је разлика између комуникације са родитељима у дигиталном окружењу у ванредним околностима од комуникације са родитељима пре ванредног стања?

Затим учесници дају кратак коментар на постављено питање.

Водитељ затим закључује да и у ванредним и у школским околностима родитеље треба уважавати, имати разумевања за животне околности у којима живе и раде, поштовати правила, бити јасан у комуникацији, развијати са њима партнерство, поштовати принципе и облике сарадње.

Такође важно је да се подсетимо да и у школским условима комуницирамо са родитељима мејлом, преко вибера, смс порукама, телефоном.

У ванредним околностима недостаје контакт очи у очи, али и то су неке колеге решавале коришћењем разних апликација.

Свакако, директан контакт је пожељан али смо се уверили да се могу осмислити и други начини комуникације са родитељима. Важно је да будемо професионални и да усавршавамо своје компетенције у раду са родитељима.

Такође и да будемо креативни и да трагамо за разноврсним могућностима а ово је идеална прилика – кроз размену са колегама.

На самом крају водитељ се захваљује на сарадњи и даје сугестију да процене радионицу у поруци. Водитељ скреће пажњу да процене буду у виду коментара, да ли су имали користи од ове радионице, шта им се свидело, да ли ће нешто одо овга користити у свом даљем раду. Дакле, да учесници дају свој коментар и осврт на радионицу.

Планиран број учесника: 15-25

Упутсво за начин извођења путем интернета: преко ZOOM апликације

Начин евалуације рада: учесници ће на крају дати оцену у поруци у виду коментара колико им је била корисна радионица.

Списак литературе:

1. Приручник: „*Водич за школе: Ка сигурном и подстицајном окружењу*“, Министарство просвете науке и технолошког развоја Републике Србије и УНИЦЕФ, 2020, Београд.
2. „*Корак напред у сарадњи са родитељима, водич за одељењске старешине*“, Педагошко друштво србије, 2016, Београд.
3. „*Улога школе у подизању васпитне функције породице*“, Љиљана Сапунџић и Невенка Крагуљац, Зборник радова „Васпитање данас“, Филозофски факултет Универзитета у Београду, 2017, Београд.
4. Приручник „*Педагошко образовање родитеља*“, Љиљана Сапунџић, Педагошко дрштво Србије, 2013, Београд.
5. „*Деца и интернет, паметно од почетка*“, Брошура за родитеље, УНИЦЕФ, 2018, Београд.